Steve Hofmeyr sing Die Stem by Kruger-standbeeld (video) – praag.co.za
Steve Hofmeyr sing Die Stem by Kruger-standbeeld (video)
Die groep betogers wat gister saam met Steve Hofmeyr beswaar gemaak het teen die vandalisering van Oom Paul se standbeeld op Kerkplein, het spontaan ingeval en Die Stem begin sing. Sommige was in uniform en het gesalueer terwyl die Afrikaanse volkslied gesing is.
Die land verkeer in rep en roer oor standbeelde terwyl die onbekookte multikulturele kommunisme wat sedert 1994 in Suid-Afrika geld, feitlik deur alle bevolkingsgroepe verwerp word. Selfs die aarts-“nasiebouer” en pro-Britse, pro-kommunistiese meningsvormer, Max du Preez, het in ‘n onlangse rubriek toegegee dat die ingevoerde, sogenaamde “reënboognasie”-begrip finaal misluk het.
Terwyl die Naspersgroep en verskeie kunstefeeste angsvallig poog om Steve Hofmeyr te marginaliseer deur hom by hul byeenkomste te verbied of te “ontnooi”, boemerang dit deur sowel Die Stem as Hofmeyr se gewildheid te laat styg.
PRAAG het gister ‘n omvattende plan aangekondig om Afrikaner-erfenis deur internasionale bemiddeling onder eie beheer te bring.
Skrywer praagGepubliseer op 9 April 2015 9 April 2015 Kategorieë Afrikaanse nuus, NuusSleutelwoord Die Stem, Paul Kruger, standbeeld, Steve Hofmeyr
Vorige Vorige artikel: PRAAG kontak UNESCO oor skending van standbeelde, erfenis
Volgende Volgende artikel: Universiteit van Kaapstad stem in om Rhodes-beeld te verwyder